Charles VII (), dipunsebut ingkang Jaya () utawi ingkang Dipunlayani Kanthi Saé (), minangka Raja Prancis saking taun 1422 dumugi sédanipun, éwadéné dipuntentang déning Henry VI saking Inggris, ingkang minangka Wali, Adipati Bedford, marèntah kathah tlatah Prancis kalebet ibukotanipun, Paris.

Piyambakipun inggih punika anggota kulawarga Wangsa Valois, putra Charles VI, nanging suksesinipun dhateng minggah tahta dipunpitakénaken déning pendudukan Inggris ing sisih lèr Prancis. Nanging makaten piyambakipun kanthi saé sanged dipunmahkotai ing Reims nalika taun 1429 lumantar upaya Jeanne d'Arc kanggé bebasaken Prancis saking Inggris. Masa pamarèntahanipun lajeng dipuntandhani kanthi perselisihan kaliyan putranipun, calon Louis XI.

PAgesangan awal 
Miyos wonten ing Paris, Charles minangka putra kaping lima Charles VI saking Prancis lan Isabella saking Bavaria-Ingolstadt. 4 sadhèrèkipun ingkang langkung sepuh, Charles (1386), Charles (1392–1401), Louis (1397–1415) lan John (1398–1417) piyambakipun sami nyepeng gelar Putra Makutha Prancis, pewaris tahta Prancis, kosok wangsulipun; sekawan putra wau boten gadhah keturunan, nilaraken Charles kanthi warisan ingkang sugih bab gelar.

Keturunan 
Charles palakrama kaliyan sadhèrèkipun ingkang angka 2 Marie dari Anjou wonten ing tanggal 18 Dhésèmber 1422. Kekalihipun inggih punika wayah buyut skaing Raja John II dari Prancis lan garwanipun ingkang kapisanan Bonne saking Bohemia lumantar garis keturunan ingkang kakung. Kekalihipun gadhah 14 putra:
 Louis XI, Raja Prancis (1423–1483), palakrama Charlotte saking Savoy, kaliyan sinten piyambakipun gadhah keturunan kalebet Raja Charles VIII saking Prancis, Anne saking Prancis, lan Joan saking Prancis, garwa Adipati Berry.
 John saking Prancis (Jean de France) (1424–1425)
 Radegonde saking Prancis (Radegonde de France) (1428–1444), dipunjodhohaken kaliyan Sigismund, Adipati Agung Ostenrik
 Catherine saking Valois (Catherine de France) (1428–1446), palakrama kaliyan Charles ingkang Gagah nalika taun 1440
 James saking Prancis (Jacques de France) (1432–1437)
 Yolande saking Valois (Yolande de France) (1434–1478), palakrama kaliyan calon Amadeus IX, Adipati Savoy taun 1452. Sasampuning sédanipun taun 1472, piyambakipun dados wali Savoy. Piyambakipun minangka ibu saking 10 putra.
 Joan saking Valois (Jeanne de France) (1435–82), palakrama kaliyan calon John II, Adipati Bourbon taun 1452. Tanpa keturunan.
 Philip saking Prancis (Philippe de France) (4 Pebruari 1436 - 11 Juni 1436)
 Margaret saking Prancis (Marguerite de France) (1437–1438)
 Marie saking Prancis (Marie de France) (7 September 1438 – 14 Pebruari 1439)
 Joan (Jeanne de France) (7 September 1438 – 26 Dhésèmber 1446)
 Marie saking Prancis (Marie de France) (1441 - séda eném)
 Magdalena saking Valois (Madeleine de France) (1443–1495), palakrama kaliyan Gaston, Pangeran Viana, taun 1462, kaliyan sinten piyambakipun gadhah keturunan.
 Charles, Adipati Berry (Charles de France) (1446–1472), séda tanpa keturunan.

Sumber 
 Hanawalt, Barbara, The Middle Ages: An Illustrated History
 Taylor, Aline, Isabel of Burgundy

Cathetan suku 

Raja
Jeanne d'Arc
Tokoh Prancis
Lair 1403
Pati 1461